CELEX: 32010D0719
Language: lt
Date: 1290729600000
Title: 2010/719/ES, Euratomas: 2010 m. lapkričio 26 d. Komisijos sprendimas, kuriuo atmetamas pagal Tarybos reglamento (EEB, Euratomas) Nr. 1553/89 10 straipsnį Austrijos pasiūlytas sprendimas dėl nuosavų PVM išteklių bazės kompensacijos asmeninio naudojimo komponento apskaičiavimo, kurį lėmė teisės atskaityti PVM apribojimas pagal Tarybos direktyvos 2006/112/EB 176 straipsnį (pranešta dokumentu Nr. C(2010) 8206)

27.11.2010   
            
            
               LT
            
            
               Europos Sąjungos oficialusis leidinys
            
            
               L 312/20
            
         KOMISIJOS SPRENDIMAS
   2010 m. lapkričio 26 d.
   kuriuo atmetamas pagal Tarybos reglamento (EEB, Euratomas) Nr. 1553/89 10 straipsnį Austrijos pasiūlytas sprendimas dėl nuosavų PVM išteklių bazės kompensacijos asmeninio naudojimo komponento apskaičiavimo, kurį lėmė teisės atskaityti PVM apribojimas pagal Tarybos direktyvos 2006/112/EB 176 straipsnį
   (pranešta dokumentu Nr. C(2010) 8206)
   (Tekstas autentiškas tik vokiečių kalba)
   (2010/719/ES, Euratomas)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 10 straipsnio 2 dalį,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               PVM išteklių bazės kompensacija grindžiama Reglamento (EEB, Euratomas) Nr. 1553/89 6 straipsnio 4 dalimi, kurioje nustatyta, kad tuo atveju, jeigu valstybė narė, remdamasi 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (2) 176 straipsniu, apriboja arba netaiko teisės atskaityti pirkimo PVM, nuosavų PVM išteklių bazę galima nustatyti taip, lyg teisė į atskaitą nebūtų apribota. Tai taikoma tik naftos produktų pirkimui ir tarnybiniams poreikiams naudojamiems keleiviniams automobiliams, taip pat tokių automobilių išperkamosios nuomos, nuomos, priežiūros ir remonto išlaidoms. Austrija pasiūlė sprendimą dėl suderintos PVM nuosavų išteklių bazės tokios kompensacijos asmeninio naudojimo komponento apskaičiavimo.
            
         
               (2)
            
            
               Pagal Reglamento (EEB, Euratomas) Nr. 1553/89 13 straipsnio 3 dalį Nuosavų išteklių patariamasis komitetas 2010 m. spalio 26 d. posėdyje išnagrinėjo Austrijos pasiūlytą sprendimą. Nagrinėjant metodiką, komiteto narių nuomonės išsiskyrė. Nuosavų išteklių patariamajam komitetui pateiktas sprendimo, kuriuo atmetamas Austrijos pateiktas sprendimas, projektas ir 2010 m. spalio 26 d. komitetas priėmė teigiamą nuomonę.
            
         
               (3)
            
            
               Kai apskaičiuojant asmeninį naudojimą nėra faktinių duomenų, galima taikyti alternatyvius metodus. Siekiant garantuoti, kad šie metodai padėtų vienodai apskaičiuoti kompensaciją, jie turėtų būti pagrįsti bendrai priimtinomis prielaidomis.
            
         
               (4)
            
            
               Austrija reikalauja, kad apmokestinamieji asmenys administruotų faktinius duomenis apie tarnybinių automobilių naudojimą asmeniniais tikslais. Tačiau, siekdama paprastesnės administracinės tvarkos, Austrija pasiūlė sprendimą, kaip apskaičiuoti asmeninį naudojimą, pasitelkiant bendruosius statistinius duomenis kartu su vertės nusidėvėjimo sumomis, tačiau pats asmeninis naudojimas juo nenustatomas. Kadangi dėl pasiūlyto sprendimo asmeninio naudojimo elementas daug mažesnis negu kitų valstybių narių taikoma proporcija, sprendimas prieštarauja reikiamam vienodam kompensacijos apskaičiavimui. Todėl reikia atmesti Austrijos pasiūlytą sprendimą dėl tarnybiniams poreikiams įsigytų automobilių naudojimo asmeniniais tikslais proporcijos apskaičiavimo,
            
         PRIĖMĖ ŠĮ SPRENDIMĄ:
   1 straipsnis
   Austrijos pasiūlytas sprendimas dėl įmonių įsigytų automobilių naudojimo asmeniniais tikslais proporcijos apskaičiavimo yra atmestas.
   2 straipsnis
   Šis sprendimas skirtas Austrijos Respublikai.
   
      Priimta Briuselyje 2010 m. lapkričio 26 d.
      
         
            Komisijos vardu
         
         Janusz LEWANDOWSKI
         
            Komisijos narys
         
      
   
   
      (1)  OL L 155, 1989 6 7, p. 9.
   
      (2)  OL L 347, 2006 12 11, p. 1.